open-index/open-wikipedia-markdown huggingface dataset:
Stove (badhuus)

thumb|Een badhuus voe gemiengd gebruuk
De **stove** es een middeleeuws publiekelik badhus. Vele stovestroaten keun je dus werevinden in oeze steden.
 
In een stove was 't soms gepermiteerd om un wuf te genoaken. Het woaren dus wok bordèlen en ze loagen niet direkt in de sjiekste coté van de stee. Pertank was noa de stove goan in dien tid nie skandelik. Arm en rik kwam ter noartoe.

Dat minsen ton wok seksueel actief woaren bewyzen de beskrivingen over syfilis. Syfilis was ton nog een veel gevoarlikker ziekte dan neu, ton wos ze dodelik.

Anticonsepsie moet ter ton wok al gewist én. Achter de krusvoarten kommen der alhier vele nieuwe dingen toe. Van ton zin de stoven wok goan bloeien. 

't Es verzekers te verkloaren da ze van ut het ôosten den tekniek voe drie kleine keikes in de baarmoedre in te bringen gelêerd en. 't Werkte gelik een spiroalke en 't is selfs nu nog toegepast bie de merries van kamelekaravoanen. Nen kemel die zwanger komt in den woestin tijdens de tocht es vree gevoarlik, en bringt 't overleven van de hièle karravoane in gevoar. De minsen die de keikes keun inbrengen en vree vele anzien.
 
De kapoote van zwinnebloazen es wok een gekend anticoncepsiemiddel ut dien tid moar es niet het enigste want de zwinnepopulatie was echt nie zo grôot in dienen tid. 't Is biekans nie te geloven da het veel gebrukt werde. 

Vree warm woater vermindert de zoadkwaliteit wok, verzeker da doarom de venten jist in bad moesten.

Stoven woaren vree in trek en da weerlegt dan de middeleeuwers in de steden vulloars woaren en stonken van euren in de wind. De kronieken klappen da tegen moa da komt omda die skrivvers nie echt veel sympatie an voe het gemeen of het geweun volk.
Geschiedenisse van zout

thumb|Zoutmyne van Hallstatt
thumb|Turfstekkers
**Zout** was in de **geschiedenisse** van oeze contreien een vree belangrik iets om de winter te overleven. Het diende om te pekelen of om gerechten mêestol vis, vlêes of wild in te zouten. 

In de middelêeuwen kosten ze zout kopen die van Hallstatt bie Salzburg kwam. Da werd in blokken van doar noar ier gebrocht en wos vree kostelik. Da zout kosten ze in Hallstatt bekomen omda ze onder de grond grotten onder woater zetten. De zoutloagen in de steen loste ip in da woater. At het woater in de grotte genoeg gezout was, hoalden ze dat ut en kookten ze dadde. At da uigekookt was hadden ze zoutbrokken. 

Langs hier kosten ze zout hoalen ut turf van vroeger deur de zêe ondergelopen stikken land. 
In het Krekengebied van 't Meetjesland, in Zeeuws-Vloandern, rond Brugge en Ostende zin er plekken gekend woar dat ter turf met zout in moe gezeten hen. Ze stekten da turf ut en stoaken da in brande. De asse dervan kookten ze ton in woater. Da sop was goe om te pekelen (brune pekel) en os ze da nog verder kookten kosten ze zelfs wit zout bekomen. 't Feit da ze de gezouten turf als brandstoffe kosten gebrukken moakte rendement meugelik. 

Butten de sporen in 't landschap es ter winnig van die activiteit overgebleven of gekend. Moa 't stoa wel vast da die industrie in oeze geschiedenisse van levensbelang moe gewist en.
Zwentibold

**Zwentibold** (870/871 – Sustern, 13 ogustus 900) was van 895 tout 900 keunienk van Lotharingen. Je was 'n ounwettige zeune van keizer Arnulf van Karinthië. Achter zyn dôod ist 'n hillig verkloard deur de katholieke kerke.

J'is genoemd achter zyn dooppeter Svatopluk I van Moravië. Zwentibold is de Frankische vorm van die noame. 

In 895 hielpt ie mee in de stryd tusschn Odo van Parys en Karel de Simpeln vo de krône van West-Francië. Je trouwde in 897 met Oda van Saksn, zuster van Hendrik de Veugeloare. 

Je krêeg serieuze probleemn achter dat 'n in 896 de groafschappn van Stephan van Bidgouwe en van de broers Matfried IV en Gerhard I van Gulikgouwe confisqueerde en in 898 zyn roadgever, de machtige groaf Reginar I van Henegouwn van 't Huus Reginar, an de kant zette.

Zyn voader Arnulf kost hem nog beschermn zo lange dat 'n leefde, moar achter zyn dôod in 899 kwamt den oadel van Lotharingen, mè Reginar I ip kop, in ipstand teegn hem. Ze wildn Arnulf zyn wettig zeuntje Lodewyk et Kiend van zeevn joar oud keunienk van Lotharingen moakn. 

Den 13stn ogustus 900 sneuvelde Zwentibold in Sustern in e gevecht teegn de Matfriedn gebroers Matfried IV en Gerhard I.
Bivinus van Vienne

**Bivinus van Vienne** of **Bivinus van Metz** (822-877), e Frank van de dynastie van de Bosoniedn, was groaf van Metz en abt van Gorze. Je was e zeune van Richard II, de groaf van Amiens (801/825).

Bivinus was getrouwd mè Richardis of Richildis, dochter van Boso den Oudn. Under jounges woarn:
*Richard van Bourgondië
*Boso van Provence
*Richilde van Provence, de twidde vrouwe van Karel de Kletsn.
*Radbert, bisschop van Valence
Richard van Bourgondië

[thumb|De drie stikkn van 't oud Bourgondië: <br />'t Hertogdom in [West-Francië van Richard Justiciarius (bruun). De twi keunienkrykn: Lêger-Bourgondië (oranje) van Boso van Provence en Ipper-Bourgondië (groen) van Rudolf I.]]
**Richard van Bourgondië** of **Richard Justiciarius** (de rechtsbrienger) (858-921), van de familie van de Bosoniedn, was groaf van Autun van 880 en den êestn hertog van Bourgondië van 918 tout 921.

Je was e zeune van groaf Bivinus van Vienne en e broere van Boso van Provence. Zyn zuster Richildis was de twidde vrouwe van Karel de Kletsn. 

In 880 gaf Karloman van West-Francië hem et groafschap Autun. Achter den dôod van Karel den Dikkn in 888 steundegt ie Rudolf I vo keunienk van Ipper-Bourgondië te kommn en je trouwde mè zyn zuster Adelaide, dochter van Konrad II van Auxerre van 't Huus Welf.

Ounder Karel de Simpeln krêegt ie mêer en mêer te zeggn deur zyn overwinniengn ip de Vikings en deur zyn reputoasje van *Rechtsbrienger*. In 911 hielpt ie mee an d'overwinnienge ip Rollo in de Slag van Chartres en in 918 krêegt ie den titel van hertog: *dux Burgundionem* of *dux Burgundiae*.

## Vrouwe en jounges
In 888 ist 'n getrouwd met Adelaide van Auxerre. Under jounges:
* Rudolf/Raoul, zyn ipvolger en loater keunienk van West-Francië
* Hugo de Zwartn, loater hertog van Bourgondië
* Ermengard, getrouwd mè Gilbert van Chalon, hertog van Bourgondië
* Adelaide, getrouwd mè Reginar II, groaf van Henegouwn
* Richilde, getrouwd mè Litaud I, groaf van Mâcon
Stamhertogdom

**Stamhertogdomn** woarn hertogdomn in Ôost-Francië die vôortkwoamn van de Germoansche volksstamn, die under doar in de vroege middelêeuwn in den tyd van de volksverhuuziengn bluuvnd gevestigd haan.

Karel de Grôotn wilde de verschillige stammn loatn verdwynn deur z’ollemolle tegoare te briengn, moar under macht was zo grôot dan z‘uutendelik were erkend wierdn. 

## De stamhertogdomn in Oost-Francië
* Saksn, et land van de Saksn (Latyn: Saxones)
* Frankn of Franconië, et land van de Frankn (Latyn: Franci of gens Francorum)
* Swaabn, et land van de Sueevn w.o. de Alemann (Latyn: Suebi en Alemanni) 
* Beiern et land van de Baiuwoarn (Latyn: Bavarii)
Thüringen, et land van de Thüriengers, was al van vo Karel de Grôotn ipgesplitst gerakt tusschn Frankn en Saksn. 
*Lotharingen kwam in 903 et vuufde stamhertogdom. ‘t Gebied was overgepakt van Middn-Francië. De noame kwam van Lotharius II en dus nie van e volksstam.
Paus Benedictus XVI

thumb|Paus Benedictus XVI
**Benedictus XVI**, (Marktl am Inn, 16 april 1927 - Rome, 31 december 2022), wos den 265stn paus van de Katholieke Kerke. Ie es verkozen in 't joar tweeduusd en vuve. Zynen echte noame wos **Joseph Alois Ratzinger** en ie wos van Duutsland. 

Veur dat ie em paus wos, zoat ie in de Congregoasje veurn Gelôofslêer. Em wos bekend as ne striengen, ne conservatieven.

Den 28ste februoari 2013 ist ie ofgetreedn en sindsdien droegt ie toetan zynen dôod den titel 'paus emeritus'. Den 13ste moarte 2013 ist ie ipgevolgd deur Paus Franciscus.
Meur van Geroardsbergn

thumb|De meur binst de 3e Rounde van Vloandern vo vrouwn
De **Meur van Geroardsbergn** (mêestal zeggen ze geweune 'De Meur') es een hellienge en kassieboane ip den Oudnberg in de stad Geroardsbergn. De Meur es e begrip in de Rounde van Vloandern. Mêestal es 't een beslissende plekke en 't es ton nie verre mêer toet an den arrivee. Der stoa dikkels vele volk van 's nuchtens vroeg. 

In 't joar 1940 is den Oudnberg  beschermd ols landschap en 55 joar loater is de kassieboane uutgroepn toet monument.
Konrad I van Oost-Francië

**Konrad I**, de Joungern genoemd, (ca. 881 - Weilburg, 23 december 918) was van 906 hertog van Frankn (of Franconië) en van 911 tout 918 keunienk van Ôost-Francië, et loatere Duutsland. 

Je was de verkoozn ipvolger van Lodewyk et Kiend, de latste Karoliengsche keunienk van Ôost-Francië, en j'is den ênigste keunienk van 't Huus van de Konradyners gewist. ‘t Keunienkryk evolueerde loater ounder ’t Saksisch Huus van de Liudolfiengers (loater et Ottoons Huus genoemd) noar et Hillig Rôoms Ryk.

In Lotharingen wierd Konrad nie erkend ols ipvolger van Lodewyk et Kiend. Reginar I, van 't Huus Reginar of de Reiniers, was ton hertog van Lotharingen. De Reginars hen lange gevochtn teegn de Konradyners vo de macht in Lotharingen. Ounder zyn leiderschap koozn ze de Karolienger Karel de Simpeln van West-Francië ols keunienk van Lotharingen in de plekke van Konrad.

Konrad  was e zeune van Konrad den Oudern van Fritzlar en van Glismut, e dochter van Arnulf van Karinthië.

Je trouwde in 913 me Cunigonde van Zwaabn. Z’haan twi jounges: Cunigunde en Herman.

Hêel de periode dat ie keunienk was het ie standvastig moetn vechtn teegn de groeiende macht van d’hertoogn van de stamhertogdomn Saksn, Beiern en Zwaabn, en j'het et uutendelik nie kunn hoaln.  

Je besefte da den hertog van Saksn den ênigstn was die capabel was vo ‘t keunienkryk tegoare t‘houdn en ip zyn sterfbedde kost ie zyn broere Eberhard overhoaln vo de krône over te droagn an Hendrik de Veugeloare, den hertog van Saksn, die hem ipvolgde in Oost-Francië. Zyn broere volgdeg' hem ip ols hertog Eberhard III van Franconië.
Dikkebusvyver

250px|thumb|right|E fotto van 'n vyver, met up 'n achterground 'n Kemmelberg
**Dikkebusvyver** is e vyver die by Dikkebus ligt. 't Woater is ollemoale anevoerd deur de Kemmelbeke, die up 'n Kemmelberg ountspriengt. Deur dan der round de Kemmelbeke nie vele boomn stoan, spoelt er e masse eirde mei en moet er vele ebaggerd zyn (oundermêer in 1990-1991 (200 000 kubiek is toune bachtn 'n vyver in baggerpittn espootn) en 2005). 't Woater van 'n vyver, die en uppervlakte van 36 hectoarn het, dient nu voun drienkwoater voun d'Yperliengn, doanaasn kut er up en an Dikkebusvyver oek evist zyn, de menschn kunn der voarn, wandeln en toet in 2010 etwot drienkn in 't vyverhuus, die over te neemn is.

## Geschiedenisse
Over Dikkebusvyver is er 'n êeste kêe eschreevn in 1320, 't wos ol en ende doavôorn dan poaters van d'abdy in Vormezêle 'n vyver egroavn han. 'n Vyver het ossan ediend voun woater nor Yper te loatn stroomn, in 'n tyde me buuzn van êekhout. An de Fransche boas woarn over de streke van Yper, wuldn ze 't woater van de vyver en de sluuzn beschermn en doavôorn moeste Vauban in 1680 e torre zettn, die doa nu nog ossan stoat (teegn de vyver, byn 't vyverhuus). 
 
## 'n Dag va vadoage
't Vyverhuus is sedert 2010 nie mir oopn, mo 't is egliek nog vanolles te doen an de vyver. Buutn visschn kommn de mêeste menschn geweune 'n tour van 2,5 kilomeiters te wandeln. Buutn dadde is er oek nog e kayakpoloclub (de Paddel) en kunn groepn en avontuurn- of vlottntocht doen round en up 'n vyver. 

## Bêestn en plantn
Up 'n vyverdam stoan der verschillige sôortn boomn, surtout beukn, êekn, wulgn, poppeliern en esdôorns die doar eplant zyn en klakkebussn en aar struukn die doa van 't zeste begunn groein zyn. 

Van bêestn zittn der surtout woaterveugels (koters, woaterhoens, eendn, mêeuwn en fuutn), aar veugels (lik goais, eksters en aar zangveugels) en vaneigns visschn (snoek, broasm, boarze, karper en poalienk). 

## Surf and sail
Up de Dikkebusvyver ku je wok windsurf-en zeillessn (kampn) volgn.
887

884 - 885 - 886 - **887** - 888 - 889 - 890
't Joar **887** is 't 87e joar in de 9e eeuwe volgenst de christelikke joartellienge.
## Gebeurtenissn
*In Oost-Francië wordt Karel den Dikkn verplicht van ofstand te doen van den trôon. Arnulf van Karinthië, bastoardzeune van Karloman, wordt toet keunienk verkoozn. Karel den Dikkn bluuft wel nog keunienk van West-Francië en Itoalië.
## Geboorn
## Gestorvn
;januoari
*11 - Boso van Provence, keunienk van Neder-Bourgondië
Robert Campin

thumb|200px|<center>Portret deur Robert Campin
**Robert Campin** (ca. 1375 – Doornik, 26 april 1444), is lange bekend gewist als de Meester van Flémalle. Je wordt anzien als den êeste grôte mêester van de Vlamsche Primitievn. Doornik was via de Schelde nauwe verboundn mè Vloandern. 

Rogier van der Weyden en Jacques Daret werktn in zyn atelier.

## Zyn leevn
thumb|200px|left|<center>Portret deur Robert Campin
Robert Campin schilderde van 1405 in Doornik. 

In 1410 kocht ‘n ’t pôorterschap, woadeure dan ze weetn dat ’n van buutn Doornik moet ofkomstig gewist zyn. Ze peizn dat ’n geboorn is in Valenciennes, ton ounder ‘t  Groafschap Henegouwn.

Gin êen goe bewoard werk is hêel zeker van hem, en doadeure is ’t moeilik van te schryvn over zyn styl. Mo toch stoat er e hêel oeuvre oender zyn noame. Da komt deurda me weetn dat ‘n e lêermêester was van Jacques Daret en van *Rogelet de le Pasture*, van wien dan ze peizn dat ie en Rogier van der Weyden dezelfstn moen gewist zyn.
Stevie Ray Vaughan

**Stevie Ray Vaughan** (Dallas (Texas), 3 oktober 1954 - Chicago (Illinois), 27 ogustus 1990) was een Amerikoanschn blueszanger en -gitarist. 

J'is veroengelukt in een helikopteraccident an zyn 35 joar.

In 2003 ist 'n 7stn geclasseerd ip de lyste van de 100 beste gitaristn aller tydn in 't Amerikoans magazine *Rolling Stone*.
Vlams-Broabant

**Vlams-Broabant** (Nederlands/Limburgs: *Vlaams-Brabant*, Frans: *Brabant flamand*, Duuts: *Flämisch-Brabant*), met hoofdstad Leuven, is êen van de tien Belgische provinsjes. 

Der weunen 1,2 miljoen minsn in Vlams-Broabant. 't Grenst in 't westn an Ôost-Vloandern, in 't nôordn an Antwerpn, in 't ôostn an Limburg, in 't zuudôostn an Luuk, in 't zuudn an Woals-Broabant en in 't zuudwestn an Henegouwn.

't Is de joengste en de klêenste van de vuuf Vlamsche provinsjes. De belangrykste steedn zyn Leuven, Vilvôorde, Halle, Tienn, Diest en Aarschot.

## Toale
D'ênigste officiële toale is 't Nederlands. In ênigte faciliteitsgemêentn roend Brussel en langst de toalgrenze èn de Franstoalign toalfaciliteitn gekreegn. 't Dialect is 't Broabants da surtout nog deur d'oudere generoasje geklapt wordt.

## Arrondissementn

Ofbeeldienge:Arrondissement Halle-Vilvoorde Belgium Map.png|Halle-Vilvoorde
Ofbeeldienge:Arrondissement Leuven Belgium Map.png|Leuvn


## Gemêentn
Gemêentn met under officiële noame, steedn èn *(stad)* achter under noame:

## Referensjes


## Externe koppeliengn
*Vlams-Broabant op Vlaanderen.be
*Provinsje Vlams-Broabant op TopoMapViewer
822

819 - 820 - 821 - **822** - 823 - 824 - 825
't Joar **822** is 't 22e joar in de 9e êeuwe volgenst de christelyke joartellienge.
## Gebeurtenissn
[thumb|Schuldbekentenisse van [Lodewyk de Vroomn]]
* Keyzer Lodewyk de Vroomn doet e publieke schuldbekentenisse in Attigny, vo paus Paschalis I en de Frankische edeln. Je gêeft toe dat 'n responsabel is vo de dôod van zyn neve Bernard van Italië.
## Geboorn
*Bivinus van Vienne, Frank van de dynastie van de Bosoniedn
## Gestorvn
* Eigil, abt van de benedictynsche abdeye van Fulda (nu in de Duutsche dêelstoat  Hessen)
921

918 - 919 - 920 - **921** - 922 - 923 - 924
't Joar **921** is 't 21e joar in de 10e eeuwe volgenst de christelikke joartellienge.
## Gebeurtenissn
*7 november - Karel de Simpeln, keunienk van de Westfrankn en Hendrik de Veugeloare, keunienk van de Ôostfrankn têkenen 't Verdrag van Bonn en sluutn vrede.
## Geboorn
## Gestorvn
*Richard, hertog van Bourgondië.
Comarca

E **comarca** is een administratieve regio in Spanje, Portugal, Brazilië en Panama, te vergelykn met e *county* in Amerika of e *shire* in Iengeland.

In Spanje zyn de provinsjes oenderverdêeld in comarca's. In Portugal en Brazilië is e comarca e territorioal gebied dat oender e rechtbank valt. In Panama zyn de vuuf comarca's (*comarca indígena*) gebiedn met e grôte indioanebevolkienge.
Spoansche provinsjes

**[[Spanje]]** is ounderverdêeld in 17 autonome regio's of autonome gemêenschappn (in 't Spoans: *comunidades autónomas*) die ounderverdêeld zyn in 52 **provinsjes**. De mêeste van die provinsjes hen dezelfste noame lik under hoofdstad.
 
Zeevn autonome regio's bestoan uut één provinsje: Asturië, Baleoarn, Cantoabrië, La Rioja, Madrid, Murcia en Navarra. Twi provinsjes zyn gin dêel van een autonome regio, moa van een autonoom stadsgebied: Ceuta en Melilla.

thumb|Koarte van de Spoansche provinsjes
Facteurtje

**Facteurtje** is e liedje van Benny Scott.
## Den tekst
Wien droagt er de brieven roend
't Is de facteur ! 
Wien eet er gèn groate moend
't Is de facteur ! 
Héél vroeg uut z'n bedde
vor een geweune wedde
Wien ister oltied welgezind
't Is de facteur ! 

Facteurtje, facteurtje
Op jen vèlo zoender moteurtje
Als de zunne schient
of in regen en wiend
je zie gie nooit gepiend
Facteurtje, facteurtje
Jed oltied een schoón kleurtje
Zo gezoend lèk een briek en zelden ziek
omdaj per vèlo rieèt ! 

Wien briengt er een recommandé
't Is de facteur ! 
en wien èt er 't pensioentje mee
't Is de facteur ! 
Oaren, zien en zwiegen
een bètje drienkgeld kriegen
Wien ister de slimsten thuus
't Is de facteur ! 

Facteurtje, facteurtje
Op jen vèlo zoender moteurtje
Als de zunne schient
of in regen en wiend
je zie gie nooit gepiend
Facteurtje, facteurtje
Jed oltied een schoón kleurtje
Zo gezoend lèk een briek en zelden ziek
omdaj per vèlo rieèt ! 

Wien ister oltied up toernée
't Is de facteur ! 
Wien drienkt er gèren èntje mee
't Is de facteur ! 
Een dreupel bie de kaffie
up 't hoekstje doa bie Flavie
Wien ister oltied gèren bie
't Is de facteur ! 

Facteurtje, facteurtje
Op jen vèlo zoender moteurtje
Als de zunne schient
of in regen en wiend
je zie gie nooit gepiend
Facteurtje, facteurtje
Jed oltied een schoón kleurtje
Zo gezoend lèk een briek en zelden ziek
omdaj per vèlo rieèt ! 
Zo gezoend lèk een briek en zelden ziek
omdaj per vèlo rieèt !
900

897 - 898 - 899 - **900** - 901 - 902 - 903
't Joar **900** is 't 100e joar in de 9e eeuwe volgenst de christelikke joartellienge.
## Gebeurtenissn
thumb|Keunienk Ramiro II van León, keunienk van "''Galicië''".
Lodewijk, keunienk van "*Provence*", wordt uutgenoedigd 't keunienkschap van Italië over te nemn. Hy versloat de zittende keunienk "*Berengarius I*" en wordt toet keunienk gekroond.
## Geboorn
*Ramiro II, keunienk van "*León*" (931-951) (joartal by benadering)
## Gestorvn
*Januoari - "*Johannes IX*", paus (898-900)
;ogustus
*13 - Zwentibold (30), keunienk van "*Lotharingn*" (895-900) en Ôost-Francië (899-900)
*Donald II, keunienk van Schotland (889-900)
## Kykt ôok by
* 900 (getal)
Cannibal Corpse (demo)

**Cannibal Corpse** is e zelfgemakte Demo va de Amerikoanse Deathmetalband Cannibal Corpse ut 1989

## De nummers
# "A Skull Full Of Maggots" – 2:08
# "The Undead Will Feast" – 2:57
# "Scattered Remains, Splattered Brains" – 2:37
# "Put Them To Death" – 1:49
# "Bloody Chunks" – 2:21
Eaten Back to Life

**Eaten Back To Life** is et debuutalbum va de Amerikoanse Deathmetalband Cannibal Corpse, gemakt in 1990 bie Metal Blade Records

## De Nummers
#"Shredded Humans" – 5:11
#"Edible Autopsy" – 4:32
#"Put Them To Death" – 1:50
#"Mangled" (mi Francis Howard va Incubus en Glen Benton va Deicide) – 4:29
#"Scattered Remains, Splattered Brains" – 2:34
#"Born In A Casket" – 3:20
#"Rotting Head" – 2:26
#"The Undead Will Feast" – 2:49
#"Bloody Chunks" – 1:53
#"A Skull Full Of Maggots" (met Francis Howard va Incubus en Glen Benton van Deicide) – 2:06
#"Buried In The Backyard" – 5:11
#"Born In A Casket (live) - 3:36

## Leedn
* Chris Barnes: Vocals
* Bob Rusay: gitare
* Jack Owen: gitare
* Alex Webster: Basgitare
* Paul Mazurkiewicz: Drums
George Fisher

thumb|George Fisher
**George "Corpsegrinder" Fisher** (Baltimore Maryland, 29 december 1969) is de zangre van den Amerikoansn deathmetalband Cannibal Corpse. Fisher vervieng Chris Barnes toen dat 'n in 1995 binst de upnames van euder album Vile ut de groep wos gezet. Ie wos afkomstig van den deathmetalband Monstrosity. Ie ziengt ook in de melodic deathmetalband Paths of Possession. Fisher is e fervente speler va World Of Warcraft en andre online-spelln.

## Discografie
*1996: Vile
*1998: Gallery of Suicide
*1999: Bloodthirst
*2000: Live Cannibalism
*2002: Gore Obsessed
*2004: The Wretched Spawn
*2006: Kill
*2009: Evisceration Plague
Chris Barnes

thumb|Chris Barnes
**Chris Barnes** (29 december 1967) is nen Amerikoansn deathmetalvocalist. Ie stoat bekend als de vroegre zangre va den Amerikoansn deathmetalband Cannibal Corpse. Ie speelde up d' êeste 4 albums va Cannibal Corpse. In 1995 is 'n ut de groep gezet en et George "Corpsegrinder" Fisher em vervangn. Ie speelt nu by deathmetalband Six Feet Under, en ie zoeng ook up nen album va Torture Killer.

## Discografie
### Cannibal Corpse
* Eaten Back to Life (1990)
* Butchered at Birth (1991)
* Tomb of the Mutilated (1992)
* The Bleeding (1994)

### Six Feet Under
* Haunted (1995)
* Alive and Dead (EP, 1996)
* Warpath (1997)
* Maximum Violence (1999)
* Graveyard Classics (2000)
* Maximum Video (Video, 2001)
* True Carnage (2001)
* Double Dead (Video, 2002)
* Bringer of Blood (2003)
* Graveyard Classics 2 (2004)
* Live with Full Force (Video, 2004)
* 13 (2005)
* A Decade in the Grave (Box set, 2005)
* Commandment (2007)
* Death Rituals (2008)

### Torture Killer
* Swarm! (2006)
Antwerpn (provinsje)

**Antwerpn** (Nederlands/Duuts: *Antwerpen*, Frans: *Anvers*) es êen van de vuuf Vlamsche en êen van de tien Belgische provinsjes. Der weunen oungeveer 1,9 miljoen minsn. De hôofdstad van de provinsje Antwerpn es de stad Antwerpn.

't Ligt in 't ôostn van de provinsje Ôost-Vloandern, in 't nôordn van Vlams-Broabant en in 't westn van Limburg. In 't nôordn grenst 't an d'Hollandsche provinsjes Nôord-Broabant en ook vor e klêen stiksje an Zêeland in 't nôordwestn.

Antwerpn is d'ênigste Vlamsche provinsje die nie grenst an e Woalsche provinsje en 't is dus d'ênigste in de Vloanders die gin gemêentn het mè toalfaciliteitn.

## Geografie
* Hoogste punt: Beerzelberg (55 m)
* Belangrykste woaterloopn: Schelde, Rupel, Grôte Nete, Klêene Nete

## Arrondissementn
De provinsje Antwerpn is verdêeld in drie administratieve arrondissementn.

Ofbeeldienge:ArrAntwerpenLocatie.png|Antwerp'n 
Ofbeeldienge:ArrMechelenLocatie.png|Mecheln
Ofbeeldienge:ArrTurnhoutLocatie.png|Turnhout


## Gemêentn
Gemêentn met under officiële noame, steedn hen *(stad)* achter under noame stoan:

## Referensjes


## Externe koppeliengn
*Provinsje Antwerpn op Vlaanderen.be
* Provinsje Antwerpn op TopoMapViewer
Glen Benton

thumb|Glen Benton in 2009
**Glen Benton** (Tampa, Florida, 21 septembre 1967) is nen Amerikoansn deathmetalbassist en vocalist. Ie stoat bekend als de frontman van den antichristelikn deathmetalband Deicide. Z'n basgeluud klienkt styf lêge, brutoal en agressief, en is e belangryk oenderdeel van euder muziek.

Ie ziengt ook in den antichristelikn Deathmetalband Vital Remains en et ook ol e poar kêer mi euder upgetreedn. Ie et ook gezoengn als gast in andere bands.

By Cannibal Corpse zoeng ie up den achtergroend in *A Skull Full Of Maggots* en *Mangled* van euder album Eaten Back to Life en in et liedje *Vomit The Soul* van album Butchered at Birth. Ook zoeng ie by Napalm Death in et nummre *Unfit Earth* van et album *Harmony Corruption*.

Benton is ne satanist en uut dadde in z'n muziek en up 't podium. Ie stoat ôok bekend als dendeen die 'n ommegekêerd kruus in z'n vôoroofd brandmerkte.
Tomb of the Mutilated

**Tomb Of The Mutilated** is et 3e album va de amerikoanse Deathmetalband Cannibal Corpse, utgebrocht in 1992 oender et label va Metal Blade Records. et album wos verboodn gewordn in Duutsland toet Juni 2006 vawege de albumhoeze, woarup 2 zombie's stoan die orale seks mi elkoar en. up de hoeze van de gecensureerde versie stoat ne brune zombie te kiekn no de nie zichtboare seks.et album is et bekendste va Cannibal Corpse en word deur vele gezien als euder beste album. 
deur sommige zelfs als et beste deathmetal-album. ier stoat euder bekendste nummre up "Hammer Smashed Face"

## De nummers
#"Hammer Smashed Face" – 4:02
#"I Cum Blood" – 3:41
#"Addicted to Vaginal Skin" – 3:30
#"Split Wide Open" – 3:01
#"Necropedophile" – 4:05
#"The Cryptic Stench" – 3:56
#"Entrails Ripped from a Virgin's Cunt" – 4:15
#"Post Mortal Ejaculation" – 3:36
#"Beyond the Cemetery" – 4:55
#"I Cum Blood (live)" - bonus track up de geremasterde versie.

## Singles
# Hammer Smashed Face

## Leedn
* Chris Barnes: Vocals
* Bob Rusay: gitare
* Jack Owen: gitare
* Alex Webster: Basgitare
* Paul Mazurkiewicz: Drums
Hammer Smashed Face (EP)

**Hammer Smashed Face** is de jiste EP va de Amerikoanse Deathmetalband Cannibal Corpse, utgebrocht in 1993 bie Metal Blade Records. de EP is wok utgebrocht gewist mi olene de jiste 3 nummers va de EP.

## De Nummers
**EP**
# "Hammer Smashed Face"  – 4:04
# "The Exorcist" (Possessed cover) – 4:37
# "Zero The Hero" (Black Sabbath cover) – 6:35
# "Meat Hook Sodomy" – 5:47
# "Shredded Humans" – 5:12

**Single**
# "Hammer Smashed Face" – 4:04
# "The Exorcist"  (Possessed cover) – 4:37
# "Zero The Hero" (Black Sabbath cover) – 6:35
The Bleeding

**The Bleeding** is et 4e album va de Amerikoanse Deathmetalband Cannibal Corpse, utgebrocht in 1994 bie Metal Blade Records. tis et latste album mi de originele zangre Chris Barnes, en et jiste album mi gitarist Rob Barret die kwam va de band Malevolent Creation.

de hoeze van The Bleeding volt up omda et de jinnige hoeze van de band is (mi utzoenderienge van et in 2006 utgebrochte Kill) zoender ne kiezig tafereel. up de geremasterde versie stoat er ne cover van Possessed als bonus track en ook ne hoeze woar da er ne vermienkte vint upstoat tusn ne massa zombies.

## Tracklist
# "Staring Through The Eyes Of The Dead" – 3:30
# "Fucked With A Knife" – 2:15
# "Stripped, Raped & Strangled" – 3:27
# "Pulverized" – 3:35
# "Return To Flesh" – 4:21
# "The Pick-Axe Murders" – 3:03
# "She Was Asking For It" – 4:33
# "The Bleeding" – 4:20
# "Force Fed Broken Glass" – 5:02
# "An Experiment In Homicide" – 2:36
# "The Exorcist" (bonus track op remaster)

## Leedn
* Chris Barnes: Vocals
* Rob Barrett :gitare
* Jack Owen:gitare
* Alex Webster:Basgitare
* Paul Mazurkiewicz: Drums
Jack Owen

**Jack Owen** (; Buffalo NY, december 1967) is nen Amerikoansn deathmetalgitarist va deathmetalband Cannibal Corpse. Ie speelde bie Cannibal Corpse va 1988 toet 2004. Owen verliet de band voe bie deathmetalband Deicide te speeln. Ie et ol 2 studioalbums upgenoomn mi Deicide.

## Discografie
### Cannibal Corpse

**[[Eaten Back to Life]]* (1990)
**[[Butchered at Birth]]* (1991)
**[[Tomb of the Mutilated]]* (1992)
**[[The Bleeding]]* (1994)
**[[Vile]]* (1996)
**[[Gallery of Suicide]]* (1998)
**[[Bloodthirst]]* (1999)
**[[Gore Obsessed]]* (2002)
**[[The Wretched Spawn]]* (2004)

### Deicide
**The Stench of Redemption* (2006)
**Till Death Do Us Part* (2008)

### Adrift
**Absolution* (2007)

### Estuary
**live in 2007 up de European tour, speelde basgitare*
Pat O'Brien

thumb|right|250px|Pat O'Brien
**Pat O'Brien** (15 december 1968) is ne gitarist van den Amerikoansn deathmetalband Cannibal Corpse. O'Brien kwam by Cannibal Corpse in 1997 ter vervangienge va gitarist Rob Barrett. Ie speelde up de albums Gallery of Suicide, Bloodthirst, Gore Obsessed, Worm Infested, The Wretched Spawn, Kill en Evisceration Plague.

Ie wos gitarist by Nevermore (1994-1996) en speelde wok by Ceremony en Monstrosity.

## Externe lienks
* Cannibalcorpse.net
Butchered at Birth

**Butchered at Birth** is et 2e album va de Amerikoanse Deathmetalband Cannibal Corpse.
tis in 1991 utgekomn. in Duutsland wost verboodn gewordn toet Juni 2006 vawege de albumhoeze.
up de albumhoeze stoat er ne pasbevoln moedre die vermoord word deur e zombie terwijl nandern eur kiend vaste oed. up juni 2006 werd de hoeze vervangn deur ne zworte hoeze woa da ne skelette va ne baby up stoat. de jiste persiengn va de CD wos gewikkeld in wit slagerspapier, woarup de name van de band stoend en de albumtitle in rooie ienkte.

## Tracklist
# "Meat Hook Sodomy" - 5:47
# "Gutted" - 3:15
# "Living Dissection" - 3:59
# "Under The Rotted Flesh" - 5:04
# "Covered With Sores" - 3:15
# "Vomit The Soul" - 4:29 (mi Deicide zangre Glen Benton als achtergroendzangre)
# "Butchered At Birth" - 2:44
# "Rancid Amputation" - 3:16
# "Innards Decay" - 4:38
# "Covered With Sores (live)" (bonus track up de geremasterde versie) - 3:59 

## Leedn
* Chris Barnes: Vocals
* Bob Rusay: gitare
* Jack Owen: gitare
* Alex Webster: Basgitare
* Paul Mazurkiewicz: Drums
Alex Webster

thumb|right|Alex Webster
**Alex Webster** (Akron, New York, 25 oktober 1969) is nen Amerikoansn bassist, beter bekend als lid va den Amerikoansn deathmetalband  Cannibal Corpse. Ie is tegoare mi Paul Mazurkiewicz êen van de originele line-up va Cannibal Corpse. Ie speelt ook by metalband Blotted Science en ie wos wok bassist van de bands Hate Eternal en Beyond Death.
Cannibal Corpse

thumb|right|250px|Cannibal Corpse
**Cannibal Corpse** is nen Amerikoansn Deathmetalband, upgericht in 1988.
Cannibal Corpse is erkenboar an de agressieve maniere va gitare, bas en drum speeln.

De vocals (grunt) zyn styf lêge, voorol dedee va Chris Barnes. Ook erkenboar an de band zyn de songtekstn die goan over môord, horror, martelieng, verminkieng...

De tekstn zyn zô erg da sommigte albums nie meugn gespeeld wordn in oender andere Duutsland.
In vele andere Europese landn meugt da wel. De grofheid ku j' ol zien an de titels van euder nummers, lik byvoorbeeld: a Skull Full Of Maggots, Butchered at Birth, Hammer Smashed Face, I Will Kill You, Meat Hook Sodomy...

Andere kenmerkn zyn de albumhoezn, woavan sommigte zô erg zyn da ze in sommigte landn verboodn zyn. E goe voorbeeld is de albumhoeze va Butchered at Birth woada e moedre deur ne zombie wordt vermôord en 'n andern eur kiend vastehoudt. Loater en ze de mêeste albums in gecensureerde versie utgebrocht zô da ze toch in de mêeste landn verkocht mochtn wordn. De albumhoezn zyn gemakt deur kunstenoare Vincent Locke.

In 1994 et Cannibal Corpse voorgekommn in de Jim Carey-Filme Ace Ventura: Pet Detective.
In die filme speelt de band et nummre Hammer Smashed Face van et album Tomb Of The Mutilated.

Chris Barnes is binst de upnames van et album Vile ut de band gezet. Ie speelt nu in de band Six Feet Under en et ook nen album gemakt mi Torture Killer. Ie werd vervangn deur George "Corpsegrinder" Fisher die kwam van de deathmetalband Monstrosity

## Trivia
* Jim Carrey's favoriete band is Cannibal Corpse, doarom wilnde da ze e byrolle kreegn in z'n filme Ace Ventura: Pet Detective.

* De band et ruum 1 miljoen exemploarn verkocht van euder albums, zoender etwoasn airplay te krygn.
## Discografie
* 1989 Cannibal Corpse (demo)
* 1990 Eaten Back to Life
* 1991 Butchered at Birth
* 1992 Tomb of the Mutilated
* 1993 Hammer Smashed Face (EP)
* 1994 The Bleeding
* 1996 Vile
* 1998 Gallery of Suicide
* 1999 Bloodthirst
* 2000 Live Cannibalism
* 2002 Gore Obsessed
* 2003 Worm Infested
* 2003 15 Year Killing Spree
* 2004 The Wretched Spawn
* 2006 Kill
* 2009 Evisceration Plague
* 2012 Torture
* 2014 A Skeletal Domain
* 2017 Red Before Black
*2021 Violence Unimagined
### bandleedn
* George "Corpsegrinder" Fisher
* Pat O'Brien
* Rob Barret
* Alex Webster
* Paul Mazurkiewicz
### Ex-bandleedn
* Jeremy Turner
* Jack Owen
* Chris Barnes
* Bob Rusay

## Externe lienk
* Website va Cannibal Corpse
Gallery of Suicide

**Gallery of Suicide** is et 6e album va de Amerikoanse Deathmetalband Cannibal Corpse, utgebrocht in 1998 bie Metal Blade Records. et is et twide album mi George "Corpsegrinder" Fisher als zangre, en et jiste album upgenoomn mi Pat O'Brien als gitarist

## De Nummers
# "I Will Kill You" – 2:47
# "Disposal of the Body" – 1:54
# "Sentenced to Burn" – 3:06
# "Blood Drenched Execution" – 2:40
# "Gallery of Suicide" – 3:55
# "Dismembered and Molested" – 1:53
# "From Skin to Liquid" – 5:30
# "Unite the Dead" – 3:05
# "Stabbed in the Throat" – 3:26
# "Chambers of Blood" – 4:11
# "Headless" – 2:22
# "Every Bone Broken" – 3:18
# "Centuries of Torment" – 4:04
# "Crushing the Despised" – 1:56

## Leedn
* George "Corpsegrinder" Fisher - zang 
* Jack Owen - gitare
* Pat O'Brien - gitare 
* Alex Webster - basgitare
* Paul Mazurkiewicz - drums
Bimmen

**Bimmen** is een dorpke in de gemêente Kleve in de Duutse deelstoat Noordreyn-Westfalen. Der weunn om en by de 170 menschn ip een ippervlakte van 2,09&nbsp;km². 

Bimmen ligt an de zuudkant van de Reyn, tegen de grenze met d' Hollandse provincie Gelderland.
thumb|left|Katholieke Sinte-Moartnskerke

## Externe koppelienge
*Bimmen, Stadt Kleve (Duuts)
1444

1441 - 1442 - 1443 - **1444** - 1445 - 1446 - 1447
't Joar **1444** is 't 44e joar in de 15e êeuwe volgenst de christelyke joartellienge.
[thumb|Portreit van e Kartuuzermonnik deur [Petrus Christus]]
## Gebeurtenissn
* De schilder Petrus Christus verwerft 't poorterschap van de stad Brugge.
* 11 januoari - Hertoginne Elisabeth van Görlitz droagt 't bestier van 't hertogdom Luxemburg over an Filips de Goein in de plekke van e lyfrente. 
## Geboorn
* Donato Bramante, Italioanschn architect en kunstschilder
;april
* 22 - Elizabeth van York, hertoginne van Suffolk
## Gestorvn
;april
* 26 - Robert Campin, kunstschilder,  mêester van de Vlamsche Primitievn 
;meie
* 20 - Bernardinus van Siena, Italioansche franciscoan, missionoaris en heilign
;november
*10 - Władysław III, keunienk van Pooln, Hongareye en Krowoasje
Vile

**Vile** is et 5e album va de Amerikoanse Deathmetalband Cannibal Corpse, utgebrocht in 1996 bie Metal Blade Records. De originele tittle wos *Created To Kill* (upnames va da album zyn te vinn up de Cannibal Corpse boxset 15 Year Killing Spree) en werd upgenoomn mi de originele zangre Chris Barnes. Tiedns de upnames va Created To Kill werd Chris Barnes ut de band gezet, woarno de Monstrosity-vocalist George "Corpsegrinder" Fisher bie Cannibal Corpse kwam. Fisher nam de vocaaln upnieuw up en toene wos et album utgebrocht oender de name "Vile".

## De nummers
# "Devoured By Vermin" – 3:13 
# "Mummified In Barbed Wire" – 3:09 
# "Perverse Suffering" – 4:14 
# "Disfigured" – 3:48 
# "Bloodlands" – 4:20 
# "Puncture Wound Massacre" – 1:41 
# "Relentless Beating" – 2:14 
# "Absolute Hatred" – 3:05 
# "Eaten From Inside" – 3:43 
# "Orgasm Through Torture" – 3:41 
# "Monolith" – 4:24

## Leedn
* George "Corpsegrinder" Fisher - zang 
* Jack Owen - gitare
* Rob Barrett - gitare 
* Alex Webster - basgitare
* Paul Mazurkiewicz - drums
FreeBSD

**FreeBSD** is een besteuriengssystème. Just gelik de andere BSD's (DragonflyBSD, OpenBSD en NetBSD) is 't êen van de UNIX-achtigen. FreeBSD èt ni êen doel mo probeert van overol goed in te zyn, als desktopcomputer, in droagebare toestelln, mo wok vo servers. Mo praktisch gezien is 't vorol gebrukt in servers. FreeBSD wordt anzien vo een stabiel en veilig système en is in da aspect een logische keuze vo servers.
BSD is minder gebrukt en bekend dan Linux. Vo de gebruker komt et ip 't zelfde nere. Zelfs programs dan gecompileerd zyn vo Linux werken in FreeBSD.

## Ports Collection
BSD makt behalve van packages lik Linux, wok gebruk van Ports. Het grôte verschil met packages is dat ports gecompileerd wern wanneer da je ze installeert, en dus olles in broncode stoat.

## PC-BSD
PC-BSD is een afgeleide dat olsan dezelfde updates deurevoert lik FreeBSD, dus gin fork. 't Richt em specifiek ip thuusgebrukers, vandoa de noame.

## BSD Licentie
FreeBSD wierd nateurlik onder de BSD licentie utgegeven. 't Vôordêel ten ipzichte van Linux me zyn GPL licentie is da je commerciële ofgeleidn meug moaken en dat meug gebundeld zyn met commerciële software. Wuk da ook een noadêel kun zyn a je nie wilt dan meesn geld kun verdien an joun code.

## Externe koppeliengn
*The FreeBSD Project
*FreeBSD ports FreeBSD ports & softwares
7 meie

**7 meie** is den 127stn dag van 't joar (128stn dag in e schrikkeljoar) in de Gregorioansche kalender. Der volgn nog 238 doagn toet 't ende van 't joar.
## Geboorn
* 1882 - Willem Elsschot, Vlamsche schryver
* 1901 - Gary Cooper
* 1954 - Marc de Bel, Vlamsche schryver
* 1955 - Frieda Brepoels, Vlamsche politica
* 1956 - Jan Peter Balkenende, Hollandsche polletieker
* 1967 - Tom Van Landuyt, Vlamschn acteur
* 1968 - Traci Lords

## Gestorvn
*973 - Keizer Otto I de Grôotn
Gouverneur

[thumb|[Paul Breyne (reks), gouverneur gewist van West-Vloandern]]
De **gouverneur** is 't hoofd van e regerienge van e stoat of kolonie. 't Kan ook 't hoofd zyn van een organisoasje of instellienge, lik de gouverneur van e centroale bank. 

In België is de gouverneur de verteegnwoordiger van de regerienge in de provinsje. 

't Administratief arroendissement Brussel-Hoofdstad èt sins de zesde stoatshervormienge gèn gouverneur nie mè, moar een Hoge Ambtenoare en e vicegouverneur. 

Ook de Nationale Bank van België het e gouverneur die deur de keunienk benoemd is.

Gouverneurs zyn politiek neutroal, moa 't zyn assan politiekers die benoemd wordn toet gouverneur.
28 moarte

**28 moarte** is de 87stn dag van 't joar (88stn dag in e schrikkeljoar) in de Gregorioansche kalender. Der volgn nog 278 doagn toet 't ende van 't joar.

## Geboorn
*1892 - Corneille Heymans, Vlamsche weetnschapper
*1921 - Lucien Acou, West-Vlamsche coureur
*1941 - Walter van den Broeck, Vlamsche schryver
*1986 - Lady Gaga, Amerikoansche zangeresse
9 meie

**9 meie** is den 129stn dag van 't joar (130stn dag in e schrikkeljoar) in de Gregorioansche kalender. Der volgn nog 236 doagn toet 't ende van 't joar.
## Geboorn
*1943 - Maurice Lippens, bankier
*1950 - Jan Decorte, acteur
Belgisch Limburg

**Limburg** (Nederlands/Duuts/Limburgs: *Limburg*, Frans: *Limbourg*) is êen van de vuuf provinsjes van Vloandern en êen van de tiene van België. Der weunen 0,9 miljoen minsn. Hoofdstad van de provinsje is Hasselt. 

Limburg grenst in 't nôordn an d' Hollandsche provinsje Nôord-Broabant, in 't ôostn an d' Hollandsche provinsje Limburg, in 't zuudn an Luuk, en in 't westn an Vlams-Broabant en Antwerpn. 

In 't ôostn ligt de gemêente Voeren (Voerstreke) lik een exclave g'isoleerd van de reste van de provinsje tusschn de provinsje Luuk en Hollands Limburg. Buutn de Voerstreke bestoat Limburg uut drie landstreekn die nie stoppn by de provinsjegrenze: Haspengouw, 't Moasland en de Kempn.

## Toale
D' officiële toale is 't Nederlands en der wordt ook Limburgs dialect geklapt.
In de faciliteitsgemêentn Herstappe en Voeren teegn de toalgrenze, kunn Franstoalign ook in under eign toale terechte. 

## Arrondissementn

Ofbeeldienge:Arrondissement Hasselt Belgium Map.png|Hasselt
Ofbeeldienge:ArrMaaseikLocation.png|Maaseik
Ofbeeldienge:Arrondissement Tongeren Belgium Map.png|Toungern (Tongeren)


## Gemêentn
Gemêentn met under officiële noame, steedn hen *(stad)* achter under noame:

A Bilzen-Hoeselt *(stad)*

B Kortessem by Hasselt *(stad)*

C Tessenderlo-Ham

D Tongeren-Borgloon *(stad)*

## Referensjes


## Externe koppeliengn
*Provinsje Limburg op Vlaanderen.be
*Geschiedenisse van Limburg
*Provinsje Limburg op TopoMapViewer
Limburg

* Belgisch Limburg: êen van de vuuf provinsjes van Vloandern 
* Hollands Limburg: e provinsje in Holland
* Hertogdom Limburg: één van de Zeventien Provinciën, da nu vo 't grotste dêel in de provinsje Luuk ligt
* Limburg (Luuk): e stad in de provinsje Luuk
* Limburg an der Lahn: e gemêente in de Duutsche dêelstoat Hessen
Woals-Broabant

**Woals-Broabant** (Frans: *Brabant wallon*, Nederlands: *Waals-Brabant*, Duuts: *Wallonisch-Brabant*, Woals: *Roman Payis* of *Braibant walon(e)*, Picardisch: *Brabant walon*) is êen van de vuuf provinsjes van 't Woals Gewest in België. 't Is de joengste en de klêenste provinsje van de Woaln. 't Is biena 1,1 duusd km² grôot en 't hè moar één administratief arrondissement en dat is Neyvel mè 27 gemêentn. De provinsjehoofdplekke is Woaver. Der weunen oungeveer 0,4 miljoen minsn in Woals-Brobant.

't Grenst in 't nôordn an Vlams-Broabant, in 't ôostn an Luuk, in 't zuudn an Noamn en in 't zuud(westn) an Enegouwn.

't Is den 1stn januoari 1995 ontstoan, deur d'oude provinsje Broabant te splitsn in drieë: e Vlams dêel (Vlams-Broabant), e Woals dêel (Woals-Broabant) en 't Brussels Hoofdstedelik Gewest. 

## Arrondissement

Ofbeeldienge:Arrondissement Nivelles Belgium Map.png|Arroundissement Nyvel (Nivelles)


## Gemêentn
Gemêentn met under officiële noame, steedn hen *(stad)* achter under noame:

## Referensjes


## Externe koppeliengn
* Provinsje Woals-Broabant op TopoMapViewer
Weireldkampioenschap foetbol

't **Weireldkampioenschap foetbol** is 't grotste foetboltournôoi voun landnteams in de weireld. 't Is organiseerd deur de weireldfoetbolbound FIFA, voun 'n êeste kêe in 1930, toune wonn Uruguay in nunder eign land teegn Brazilië, die zevve het record van mêeste weireldbekers het, z'hen ol 5 keirs ewonn, 'n latste kêe in 2002. België het oek twêe kêes verre erocht. In Mexico in 1986 verlôorn ze mor in d'hoolve finalles teegn 't Argentinië van Maradona en endigdn up de vierde plekke. In Rusland in 2018 verlôorn ze in d'hoolve finalles teegn Vrankryk en endigdn ip de derde plekke deur te winn van Iengeland.

### 各洲最佳表現

## Overzicht
SNES

**SNES** of **Super Nintendo Entertainment System** is ne spelcomputer van Nintendo. In Azië noemt 'n Super Famicom.
SNES is in 1992 gelanceerd als ipvolger van de NES, met een 16-bit processor en betere graphics. Nintendo wos loat an vo een 16-bit-console te moakn, moa alik wost 'n de populairste console van zyne tyd, de grotste concurrent wos de Sega Mega Drive.

De ipvolger van SNES is Nintendo 64.
Alaska

thumb|300px|Alaska binn de VS
**Alaska** is êen van de stoaten van de Verênigde Stoatn van Amerika, die 't ip 9 april 1867 gekocht het van Rusland. 't Is met overschot de grotste stoat in ippervlakte.

Ofbeeldienge:Flag of Alaska.svg|Vlagge
Ofbeeldienge:Seal of the State of Alaska.svg|Zegel 


Alaska he nie veel inweuners, stroatn of spoorn en bestoat vo 't grotste dêel uut natuurgebiedn. D'economie van Alaska droait bykans hêel ip mynbouw en olie. Ôok vis is belangryk voun export.
Windows

**Windows** is een besteuriengssystème van Microsoft. 't Is gebruukt ip de grôte mêerderheid van thuuscomputers over hêel de weireld; en de latste incarnaotie stoat mêestol geïnstalleerd ip computers da je kopt in de winkel.

De êeste versie van de Windows hèn ze gemakt in 1985. Windows 3.x wos toun nog geen zelfstandig besteuriengssystème, mor ne grafische shell da droaide ip MS-DOS. De latste versie van Windows is Windows 8.1 van in 2013.

Omdat 't zo welbekend is, krig et veel lof en kritiek van olle kantn.

## Externe koppeliengn
* Microsoft Windows
Regio (Itoalië)

**[[Itoalië]]** is verdêeld in twientig **[[regio|regio's]]** (Italioans: *regione*).

Iedere regio hèt e parlement ("consiglio regionale", regionale road), die om de vuuf joar gekoozn wordt. De regio's zyn were verdêeld in 109 provinsjes en mêer of 8100 gemêentn. (allêne Valle d'Aosta hè gin provinsjes). 
## Lyste van d' Italioansche regio's

## Statuut
Der bestoan twêe sôortn van regio's: mè normaal statuut en mè speciaal statuut. 't Statuut is de regionale groendwet.

### De regio's mè normaal statuut
Viftien regio's èn e normaal statuut. Achter 'n hervormienge van d' Italioansche groendwet in 2001 èn die regio's mêer gezag gekreegn, moa (nog) gin financiële autonomie. De regio's mè normaal statuut bestoan sinds de joarn tsjeevntig.

### De regio's mè speciaal statuut
De vuuf regio's mè speciaal statuut (noamelyk Sicilië, Sardinië, Trentino-Zuud-Tirol, Friuli-Venezia Giulia en Valle d' Aosta) èn e grôte autonomie, die deur e speciale stoatswet gewoarborgd wordt. Die regio's wordn *autonome regio*'s genoemd. Tusschn 60 en 100% van al de lastn zyn vo die regio's.

De reedns vo die autonomie verschilln: in 't geval van d' eilandn Sicilië en Sardinië is 't de geografische isoloasje en 't separatisme; in Valle d'Aosta de Franstoalige, in Trentino-Zuud-Tirol de Duutstoalige minderheid. De genoemde regio's zyn in 1948 ipgericht.
Friuli-Venezia Giulia is in 1963 ipgericht, de mêerderheid van de bevolkienge sprikt Friulisch en in 't ôostn ist er e Sloveensche minderheid.

Achter 'n hervormienge in 1972 krêegn de twêe provinsjes Trentino (Italioanstoalig) en Bozen-Zuud-Tirol (Duutstoalig), in de regio Trentino-Zuud-Tirol, de status van *autonome provinsje* en paktn de mêeste bevoegdheedn van de regio over.
Stradella

**Stradella** is e stad en gemêente in d' Italioansche provinsje Pavia (regio Lombardeye) en telt 11.425 inweuners. 't Ligt 5&nbsp;km ten zuudn van de riviere Po in de streke Oltrepò Pavese.
## Geografie
Stradella grenst an de gemêentn: 
* Arena Po
* Broni 
* Canneto Pavese 
* Montù Beccaria
* Portalbera 
* San Cipriano Po
* Spessa 
* Zenevredo
## Beziensweirdigheedn
* Torre Merlata (torre mè kanteeln) ip de Piazza Vittorio Veneto, 't belangrykste pling van Stradella
* Chiesa Parocchiale Santi Nabore e Felice (1491), kerke schuins over de torre
* Monument vor Agostino Depretis, Italioansche pollitieker (1894), neffest de torre
* Basilica di San Marcello in Montalino, basilieke in Romoansche styl ten zuudn van de stad ip 'n heuvel (12e êeuw)


Ofbeeldienge:Stradella - chiesa dei Santi Nabore e Felice - facciata.jpg|Parochioale kerke Santi Nabore e Felice
Ofbeeldienge:Monument Depretis Stradella.JPG|Monument vor Agostino Depretis, Italioansche pollitieker 
Ofbeeldienge:Basiliek San Marcello Stradella.JPG|Basilieke San Marcello
Bollène

**Bollène**, ofte **Bouleno** in't Provençoals, es e Fransche gemêente in 't nôordn van 't departement Vaucluse, in de regio Provence-Alpes-Côte d'Azur, ip 't kruuspunt van de departementn Drôme, Ardèche en Gard.  
thumb|left|230px|De twidde plakkoate an den ingank van't stee stoat in 't Provençoals

't Typisch Provençoals stadje ligt ip 23&nbsp;km ten nôordn van Orange mè zyn antiek theoater, ip 30&nbsp;km van de Gorges de l'Ardèche, ip 40&nbsp;km van Fontaine-de-Vaucluse en ip 50&nbsp;km van Avignon. 't Is ip e hellienge gebouwd en 't kykt uut over 't Rhônedal. 't Grenst an de gemêentn Saint-Paul-Trois-Châteaux, Saint-Restitut, Suze-la-Rousse, Rochegude, Mondragon, Lamotte-du-Rhône, Lapalud en Pierrelatte.

Bollène is de plekke woa da den atleet Ivo Van Damme veroungelukt is in 1976.

## Geschiedenisse
Vroeger was Bollène één van de rykste bezittiengn van de pausn van Avignon.

## Beziensweirdigheedn
*D'oude stad.
*Collégiale Saint-Martin, kerke uut de 12e en 16e êeuwe
*Site troglodyte du Barry, e gerestaureerd troglodytedorp 5&nbsp;km ten nôordn van Bollène stad.
*Sluze van Bollène: woaterkrachtcentrale André-Blondel ip 't kanoal Donzère-Mondragon (omleidiengskanoal van de Rhône), 195 meter lank en twoalf meter brêed, kort achter de Twidde Weireldoorloge gebouwd. 

Ofbeeldienge:84 - Bollène mairie.JPG|Stadhuus van Bollène
Ofbeeldienge:84 - Bollène.JPG|Oude pôorte
Ofbeeldienge:84 - Bollène Chapelle Notre Dame du Pont.JPG|Kapelle Notre Dame du Pont


Ofbeeldienge:Bollène Collégiale St.-Martin 1.jpg|Collegiale kerke Saint-Martin
Ofbeeldienge:Barry Troglodyte.jpg|Barry Troglodyte
Ofbeeldienge:Sluis Bollène.jpg|Sluze van Bollène ip 't kanoal Donzère-Mondragon


## Gekende inweuners
*Louis Pasteur (1822-1895), Fransche scheikundign en bioloog, het 'n tyd in Bollène geweund

## Externe koppeliengn
* Officiëln website van Bollène
* Site van d'n touristischn dienst van Bollène